Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: Az Alkotmánybíróság 37/1992. (VI. 10.) AB határozata
Paragraph Index: 358

Az Alkotmánybíróság 37/1992. (VI. 10.) AB határozata (ABH 1992, 227.) megsemmisítette a Kormány felügyeleti jogáról szóló rendelkezést és megállapította, hogy az Országgyûlés elmulasztotta jogalkotási kötelezettségének teljesítését, továbbá állást foglalt a rádiózásról és a televíziózásról készítendõ törvény egyes lényeges kérdéseirõl. E határozatában az Alkotmánybíróság kifejtette: a „rádió és televízió szabadságának sajátos garanciái nincsenek eleve sem szervezeti megoldáshoz, sem jogi formához kötve. (...) A szervezeti megoldások alkotmányosságát az minõsíti, hogy elvileg képesek-e biztosítani a társadalomban meglévõ vélemények teljes körû, kiegyensúlyozott arányú és valósághû kifejezésre jutását, valamint a közérdeklõdésre számot tartó eseményekrõl és tényekrõl való elfogulatlan tájékoztatást. (...) A rádió és televízió alkotmányos mûködésének feltételeként a törvénynek ki kell zárnia, hogy a közszolgálati rádióban és televízióban akár az állam szervei, akár egyes társadalmi csoportok a mûsorok tartalmára meghatározó befolyást gyakorolhassanak. (...)” Vagyis az Országgyûlés meghatározó tartalmi befolyása a rádióban és a televízióban éppen úgy alkotmányellenes, mint a Kormányé. Ugyanez vonatkozik az önkormányzatokra, a pártokra és más társadalmi szervezetekre, 2005/13. szám érdekképviseletekre és csoportokra is. (ABH 1992, 227, 230–231.) Ez azonban széles mérlegelési lehetõséget biztosít a törvényhozónak mind a médiaigazgatás struktúrájának, mind a közszolgálati mûsorszolgáltatók szabályozásának kialakításában.

Source: https://magyarkozlony.hu/hivatalos-lapok/7cddbfca8ba99e6f270b11afd2d2375b24a9eafb/dokumentumok/d1230d4ac14ff94c573b83d45afbe05a4edc4361/letoltes